โรงงานยาสูบชงคลังยกเลิกภาษีบุหรี่ใหม่ หลังเจอผลกระทบหนัก
โรงงานยาสูบเสนอคลัง ขอยกเลิกใช้ภาษีสรรพสามิตบุหรี่ใหม่ จนกว่าจะศึกษาผลกระทบอย่างรอบคอบก่อน
22 พ.ย. 2560

โรงงานยาสูบเสนอคลัง ขอยกเลิกใช้ภาษีสรรพสามิตบุหรี่ใหม่ จนกว่าจะศึกษาผลกระทบอย่างรอบคอบก่อนน.ส.ดาวน้อย สุทธินิภาพันธ์ผู้อำนวยการยาสูบ เปิดเผยว่า ในวันที่ 22 พ.ย.นี้ โรงงานยาสูบได้ทำหนังสือถึงกระทรวงการคลัง ขอให้ยกเลิกการออกกฎกระทรวงกำหนดอัตราภาษีสรรพสามิต ในพระราชบัญญัติ (พ.ร.บ.) สรรพสามิต พ.ศ. 2560 ฉบับใหม่ ที่มีผลบังคับใช้เมื่อวันที่ 16 ก.ย. 2560 โดยให้กลับไปใช้ภาษีเดิม รอให้ศึกษาผลกระทบให้รอบคอบเสียก่อนทั้งนี้ โรงงานยาสูบจำเป็นที่จะต้องทักท้วงนโยบายเพราะเห็นว่ารัฐจะเสียหาย มีรายได้ลดลง จากผลกระทบหลังการปรับโครงสร้างภาษีบุหรี่ใหม่ ที่เปิดทางให้บุหรี่ต่างชาติดัมพ์ราคาขายปลีกบุหรี่ลงมาสู้กับตลาดระดับล่าง ทำให้ยอดขายบุหรี่ของโรงงานยาสูบในเดือน ต.ค. 2560 ซึ่งเป็นเดือนแรกของปีงบประมาณ 2561 มีส่วนแบ่งการตลาดลดลงจาก 80% เหลือ 55%“ถ้าให้ใช้อัตราภาษีใหม่ โรงงานยาสูบไม่สามารถปรับตัวได้ สุดท้ายอาจต้องปิดกิจการในอีกไม่ช้า เพราะบุหรี่ราคา 60 บาท เป็นเนื้อภาษีแล้ว 47 บาทค่าการตลาด 8-9 บาท ค่าขนส่งอีกราว 5 บาท เท่ากับจะเหลือกำไรแค่ไม่กี่สตางค์ต่อซองแล้ว ดังนั้นจึงเสนอให้ยกเลิกกฎกระทรวงไปก่อน ซึ่งเป็นอำนาจที่กระทรวงการคลังทำได้เลย แล้วกลับไปใช้ของเก่าจนกว่าจะมีการสำรวจผลกระทบให้ครอบคลุมเสียก่อน”น.ส.ดาวน้อย กล่าวแหล่งข่าวจากกระทรวงการคลัง เปิดเผยว่า 1 เดือนหลังใช้ภาษีบุหรี่ใหม่ กรมสรรพสามิตมีรายได้ลดลงจากที่เคยเก็บภาษียาสูบได้เดือนละ 4,000 ล้านบาท แต่ในเดือน ต.ค.ที่ผ่านมา ภาษีลดลงเหลือ 300 ล้านบาทเท่านั้น